pythainlp/thaigov-v2-corpus-22032023 huggingface dataset:
วันพฤหัสบดีที่ 10 กุมภาพันธ์ 2565
โฆษกรัฐบาลสวน "หญิงหน่อย" เลิกนิสัยดราม่า หยุดสร้างความสับสนให้ประชาชน ลั่นรัฐบาลดูแลราคาน้ำมันดีเซล ทำให้ราคาน้ำมันในไทยถูกกว่าหลายประเทศในอาเซียน ยันนายกฯ ดูแลประชาชนทุกกลุ่ม
โฆษกรัฐบาลสวน "หญิงหน่อย" เลิกนิสัยดราม่า หยุดสร้างความสับสนให้ประชาชน ลั่นรัฐบาลดูแลราคาน้ำมันดีเซล ทำให้ราคาน้ำมันในไทยถูกกว่าหลายประเทศในอาเซียน ยันนายกฯ ดูแลประชาชนทุกกลุ่ม เหน็บระวังเลือกตั้งสมัยหน้าจะถูกประชาชนเมิน
วันนี้ (10 ก.พ.65) นายธนกร วังบุญคงชนะ โฆษกประจำสำนักประจำสำนักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธ์ ประธานพรรคไทยสร้างไทย กล่าวหารัฐบาลนี้ทำให้ราคาน้ำมันแพงกว่าประเทศอื่นๆ อย่างต่อเนื่อง เพราะการเก็บภาษีสรรพสามิตน้ำมันดีเซลสูงถึงลิตรละเกือบ 6 บาทว่า ตนไม่เข้าใจจริงๆ ว่าคุณหญิงสุดารัตน์ใช้สมองส่วนไหนคิด เพราะเรื่องดังกล่าวไม่เป็นความจริง สร้างความสับสนให้กับประชาชน ซึ่งข้อเท็จจริงคือ รัฐบาลใช้กลไกเงินกองทุนน้ำมันเชื้อเพลิงเข้าไปช่วยเหลือโดยการอุดหนุนราคาน้ำมันดีเซลอยู่ที่ลิตรละ 3.79 บาท โดยข้อมูลราคาน้ำมันเฉลี่ยในอาเซียน อ้างอิง ณ วันที่ 7 กุมภาพันธ์ 2565 ประเทศไทยอยู่ในลำดับที่ 5 ราคาน้ำมันของประเทศไทย เบนซิน ขายอยู่ที่ 34.55 บาท/ลิตร ดีเซลขายอยู่ที่ 29.94 บาท/ลิตร สิงคโปร์ เบนซินขายอยู่ที่ 66.89 บาท/ลิตร ดีเซลขายอยู่ที่ 56.07 บาท/ลิตร ลาว เบนซินขายอยู่ที่ 44.67 บาท/ลิตร ดีเซลขายอยู่ที่ 34.75 บาท/ลิตร ฟิลิปปินส์ เบนซินขายอยู่ที่ 38.95 บาท/ลิตร ดีเซลขายอยู่ที่ 32.02 บาท/ลิตร กัมพูชา เบนซิน ขายอยู่ที่ 38.19 บาท/ลิตร ดีเซลขายอยู่ที่ 30.88 บาท/ลิตร ซึ่งจากข้อมูลดังกล่าวไม่ได้เป็นไปตามข้อกล่าวหาของคุณหญิงสุดารัตน์แต่อย่างใด ตนอยากจะขอร้องคุณหญิงสุดารัตน์ให้หยุดพฤติกรรมปั้นหน้าเศร้าเล่าความเท็จไปวันๆ ได้แล้ว ไม่เช่นนั้นการเลือกตั้งครั้งหน้าประชาชนจะเมินหนี อย่าใช้วิธีการเดิมๆ มาดิสเครดิตรัฐบาล ตนเชื่อว่าประชาชนรู้ทันแล้วว่า ที่ผ่านมาคุณหญิงสุดารัตน์ได้ทำประโยชน์อะไรให้กับประเทศบ้างนอกจากการรับใช้อดีตนายกฯ บางคนที่ทุจริตคอรัปชั่น
โฆษกประจำสำนักประจำสำนักนายกรัฐมนตรี กล่าวว่า ขณะนี้รัฐบาลก็มีนโยบายชัดเจนโดยใช้กลไกของกองทุนน้ำมันเชื้อเพลิงเข้าไปดูแลราคาอยู่ ในส่วนของของราคาน้ำมันแพงเป็นภาวะที่ทั่วโลกเผชิญ คาดว่าเมื่อพ้นฤดูหนาวของต่างประเทศไปแล้ว แนวโน้มราคาน้ำมันจะปรับลดลง มาตรการภาษีจึงจะเป็นมาตรการสุดท้ายที่รัฐบาลจะดำเนินการ โดยจะดูราคาน้ำมันดิบในตลาดโลก ว่าปรับขึ้นไปถึงจุดที่ไม่สามารถรับได้ จะไม่เข้าไปอุดหนุนเกินความจำเป็น เพราะรายได้จากภาษีน้ำมันก็เป็นรายได้หลักของรัฐบาล ซึ่งตอนนี้มีกองทุนน้ำมันที่ทำหน้าที่รักษาเสถียรภาพของราคาน้ำมันอยู่
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ นโยบายดูแลระดับราคาพลังงานให้เหมาะสม เน้นดูแลประชาชนในภาพใหญ่ ลดผลกระทบต่อธุรกิจให้มากที่สุด ที่ผ่านมารัฐบาลและกระทรวงพลังงานก็ได้มีการใช้เงินกองทุนน้ำมันเชื้อเพลิง เข้ามาช่วยเหลือประชาชน ด้วยการตรึงราคาค่าการตลาด และราคาดีเซลไม่เกิน 30 บาท/ลิตร ซึ่งผู้ประกอบการภาคธุรกิจส่วนใหญ่รวมทั้งประชาชนเข้าใจดีว่า ราคาพลังงานและน้ำมันโลกทุกวันนี้ เป็นไปตามกลไกตลาดเสรี และราคาพลังงานในประเทศทุกวันนี้ ผู้ประกอบขนส่งยังสามารถประกอบธุรกิจและสอดคล้องกับเศรษฐกิจไทย ณ ขณะนี้” โฆษกประจำสำนักประจำสำนักนายกรัฐมนตรี กล่าว
----------------
วันจันทร์ที่ 2 พฤษภาคม 2565
ไทยปรับมาตรการเข้าประเทศ ยกเลิกระบบ Test and Go เป็นวันแรก
วันอาทิตย์ที่ 1 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(1พ.ค.65) เป็นวันแรกของการยกเลิกระบบ Test and Go สำหรับผู้เดินทางเข้าประเทศไทย โดยผู้ได้รับวัคซีนโควิด-19 ครบตามเกณฑ์ให้ลงทะเบียนผ่านระบบ Thailand Pass เพื่อแสดงหลักฐานการได้รับวัคซีนและประกันภัยวงเงิน 10,000 ดอลลาร์สหรัฐ เมื่อมาถึงไม่ต้องกักตัว ส่วนผู้ที่ยังไม่ได้รับวัคซีนหรือรับไม่ครบตามเกณฑ์ ให้แสดงผลตรวจ RT-PCR ที่เป็นลบไม่เกิน 72 ชม.ก่อนเดินทาง การจองห้องพัก Alternative Quarantine และประกันภัยวงเงิน 10,000 ดอลลาร์สหรัฐ ในระบบ Thailand Pass เมื่อมาถึงให้กักตัวในที่พัก 5 วัน ตรวจ RT-PCR ในวันที่ 4 หรือ 5 ทั้งนี้ แนะนำให้ทุกคนตรวจ ATK ด้วยตนเองระหว่างพำนัก และหากพบว่ามีความเสี่ยงสูงให้กักตัว 5 วัน สังเกตอาการ 5 วัน ตรวจ ATK ในวันที่ 5 และ 10
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 21 เมษายน 2565
โฆษกรัฐบาลเผย "นายกฯ" ขอสถานศึกษาเตรียมความพร้อมเปิดภาคเรียนที่ 1 ปีการศึกษา 2565 ในเดือนพฤษภาคม นี้  ปฏิบัติตามมาตรการสาธารณสุขในสถานศึกษาอย่างเคร่งครัด
โฆษกรัฐบาลเผย "นายกฯ" ขอสถานศึกษาเตรียมความพร้อมเปิดภาคเรียนที่ 1 ปีการศึกษา 2565 ในเดือนพฤษภาคม นี้  ปฏิบัติตามมาตรการสาธารณสุขในสถานศึกษาอย่างเคร่งครัด
วันนี้ (21 เม.ย. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้สถานศึกษาทุกสังกัด เตรียมความพร้อมก่อนเปิดภาคเรียนในเดือนพฤษภาคม 2565 นี้ ให้มีความปลอดภัย ตามมาตรการสาธารณสุขในโรงเรียน เน้นจัดการเรียนการสอนทั้งในรูปแบบออนไซต์ ออนไลน์ และแบบผสมผสาน เตรียมอาคารสถานที่ ครูและสื่ออุปกรณ์การเรียนการสอน ให้พร้อมสำหรับการจัดการเรียนการสอนในทุกรูปแบบ โดยกำชับกระทรวงศึกษาธิการมอบหมายให้เขตพื้นที่ฯ ติดตาม ดูแล ป้องกันการเกิดปัญหาวิกฤติหลังเปิดภาคเรียน
สำหรับมาตรการความปลอดภัย 6-6-7 ตามที่กระทรวงสาธารณสุขกำหนด เพื่อลดความเสี่ยงโควิด-19 ในสถานศึกษา ประกอบด้วย 6 มาตรการหลัก (DMHT-RC) เว้นระยะห่าง สวมหน้ากาก ล้างมือ คัดกรองวัดไข้ ลดการแออัด และทำความสะอาด 6 มาตรการเสริม ดูแลตนเอง ใช้ช้อนกลางส่วนตัว กินอาหารปรุงสุกใหม่ ลงทะเบียนเข้าออกโรงเรียน สำรวจตรวจสอบ และกักกันตัวเอง ส่วนแนวทาง 7 มาตรการเข้มสำหรับสถานศึกษา 1.ประเมิน TSC+ และรายงานผลผ่าน MOE COVID อย่างต่อเนื่อง 2.Small Bubble ทำกิจกรรมแบบกลุ่มย่อย 3.อาหารตามหลักสุขาภิบาลอาหารและหลักโภชนาการ 4.อนามัยสิ่งแวดล้อม ทั้งอากาศ ความสะอาด น้ำ ขยะ 5.School Isolation มีแผนเผชิญเหตุและซักซ้อม 6.Seal Route ดูแลการเดินทางจากบ้านไปโรงเรียน และ 7. School Pass สำหรับนักเรียน ครู และบุคลากรในสถานศึกษาได้รับวัคซีนจำนวนมากที่สุดอย่างน้อย 85 %   นอกจากนี้ ผู้ปกครองควรเน้นย้ำลูกหลานที่ไปโรงเรียนว่า ไม่ควรถอดหน้ากากอนามัย ไม่ลืมตรวจ ATK ไม่เล่นเป็นทีมหรือกลุ่มใหญ่ ไม่นั่งติดกันทั้งเวลาเรียน คุยเล่น ทานข้าว และไม่ใช้สิ่งของร่วมกัน สำหรับการเรียนภายในห้องเรียนต้องนั่งเรียนแบบมีการเว้นระยะ รวมถึงไม่เปิดแอร์เรียนนานเกิน 2 ชั่วโมง ต้องมีการเปิดหน้าต่างระบายอากาศ
สำหรับผู้ติดเชื้อโควิด-19 รายใหม่ วันพฤหัสบดีที่ 21 เมษายน 2565 รวม 21,931 ราย จำแนกเป็น ผู้ป่วยจากในประเทศ 21,816 ราย ผู้ป่วยมาจากต่างประเทศ 115 ราย ผู้ป่วยสะสม 1,882,795 ราย (ตั้งแต่ 1 มกราคม 2565) หายป่วยกลับบ้าน 24,619 ราย หายป่วยสะสม 1,721,418 ราย (ตั้งแต่ 1 มกราคม 2565) ผู้ป่วยกำลังรักษา 188,926 ราย เสียชีวิต 129 รายจำนวนผู้ป่วยปอดอักเสบรักษาตัวอยู่ในโรงพยาบาล 2,021 ราย เฉลี่ยจังหวัดละ 26 ราย อัตราครองเตียง ร้อยละ 25.1
.....................................
วันศุกร์ที่ 4 กุมภาพันธ์ 2565
เฮ! WADA ปลดล็อกไทยออกจากรายชื่อผู้ที่ไม่ปฏิบัติตามกฎของ WADA มีผลทันที
.....
การกีฬาแห่งประเทศไทย เผย กรณีที่องค์กรต่อต้านการใช้สารต้องห้ามโลก (World Anti-Doping Agency: WADA) ไม่ให้การรับรองประเทศไทย เนื่องจากยังไม่ได้ปฏิบัติตามธรรมนูญขององค์กรต่อต้านการใช้สารต้องห้ามโลกนั้น ล่าสุดได้ปลดไทยออกจากรายชื่อผู้ที่ไม่ปฏิบัติตามกฎของ WADA โดยมีผลทันที หลังรัฐบาลได้เร่งแก้ข้อกฎหมาย รวมถึงปัญหาต่าง ๆ จนสำเร็จลุล่วง
.
นับเป็นข่าวดีของวงการกีฬาไทย ส่งผลให้นักกีฬาไทยที่เข้าร่วมการแข่งขันที่ WADA และคณะกรรมการโอลิมปิกสากลเป็นผู้ดูแล สามารถชักธงชาติ – ใช้เพลงชาติไทยในการแข่งขันได้ และประเทศไทยจะมีสิทธิเสนอตัวเป็นเจ้าภาพการจัดการแข่งขันกีฬา เพื่อสร้างโอกาสในอุตสาหกรรมการกีฬา การท่องเที่ยว เดินหน้าฟื้นเศรษฐกิจต่อไป
#ไทยคู่ฟ้า#ร่วมต้านโควิด19
-------------------
วันศุกร์ที่ 13 สิงหาคม 2564
พม. ลงพื้นที่ช่วยเหลือแล้ว หญิงพิการสูงอายุ 62 ปี คิดสั้นจะกระโดดสะพานฆ่าตัวตาย เพราะพิษโควิด-19 ที่จังหวัดฉะเชิงเรา
พม. ลงพื้นที่ช่วยเหลือแล้ว หญิงพิการสูงอายุ 62 ปี คิดสั้นจะกระโดดสะพานฆ่าตัวตาย เพราะพิษโควิด-19 ที่จังหวัดฉะเชิงเรา
เมื่อวันที่ 31 ก.ค. 64เวลา 15.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ (พม.) เปิดเผยว่า จากกรณีมีการนำข่าวหญิงสูงอายุ 62 ปี คิดสั้นจะกระโดดสะพานข้ามแม่น้ำบางปะกง เพื่อฆ่าตัวตาย เพราะผลกระทบของโควิด-19แต่โชคดีเจ้าหน้าที่ตำรวจช่วยไว้ได้ทัน ที่จังหวัดฉะเชิงเรา ทั้งนี้ กระทรวง พม. โดยสำนักงานพัฒนาสังคมและความมั่นคงของมนุษย์จังหวัดฉะเชิงเทรา (พมจ.ฉะเชิงเทรา) ได้ลงพื้นที่เข้าช่วยเหลือแล้ว โดยได้สอบข้อเท็จจริง พบว่า หญิงสูงอายุ 62 ปี มีความพิการทางการเคลื่อนไหว อาศัยอยู่ในห้องเช่าในพื้นที่ตำบลหน้าเมือง อำเภอเมือง จังหวัดฉะเชิงเทรา ประกอบอาชีพขายน้ำดื่มที่ตลาดนัด แต่เนื่องจากสถานการณ์การแพร่ระบาดของโรคโควิด-19 ทำให้ประสบปัญหาในเรื่องการประกอบอาชีพ มีรายได้ลดลง ไม่เพียงพอต่อการครองชีพ จึงไปกู้เงินนอกระบบ และไม่สามารถผ่อนชำระได้ ประกอบกับมีความเครียดเรื่องคนรอบข้างที่กังวลว่าตนเองเป็นผู้มีความเสี่ยงสูงในการติดเชื้อโควิด-19
นางสาวแรมรุ้ง กล่าวต่อไปว่า ทั้งนี้ สำนักงาน พมจ.ฉะเชิงเทรา จึงได้ให้ความช่วยเหลือต่างๆ ในเบื้องต้น ดังนี้ 1) พาตัวเข้ารับการตรวจหาเชื้อโควิด-19 ที่โรงพยาบาลพุทธโสธร ซึ่งแพทย์ได้ให้ความเห็นและรับรองว่าเป็นผู้ป่วยกลุ่มเสี่ยงโดยให้กักตัวอยู่บ้านจนครบ 3 วัน เพื่อรอผลการตรวจอีกครั้ง อีกทั้งได้พบแพทย์เพื่อตรวจวินิจฉัยและรักษาอาการของผู้ป่วยในเรื่องสุขภาพจิต โดยแพทย์ได้ให้ยาเพื่อการรักษา 2) มอบเครื่องอุปโภคบริโภคที่จำเป็นระหว่างกักตัวอยู่บ้าน 3) มอบเงินสงเคราะห์กรณีฉุกเฉิน 4) สนับสนุนเงินทุนกู้ยืมประกอบอาชีพสำหรับคนพิการกรณีฉุกเฉิน โดยไม่มีดอกเบี้ย 5) เตรียมพิจารณาขอเงินสงเคราะห์ครอบครัวคนพิการ เพื่อสนับสนุนค่าครองชีพ 6) ประสานเจ้าหน้าที่ตำรวจในการจัดการปัญหาเรื่องหนี้สินนอกระบบ และ 7) ประสานอาสาสมัครพัฒนาสังคมและความมั่นคงของมนุษย์ในพื้นที่ เฝ้าระวังและติดตามให้ความช่วยเหลือ
นางสาวแรมรุ้ง กล่าวเพิ่มเติมว่า สำหรับกลุ่มคนพิการ กลุ่มเปราะบาง และประชาชนที่กำลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.13002) สายด่วนคนพิการ โทร. 1479 3) สำนักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันพุธที่ 3 พฤศจิกายน 2564
รอง นรม. นายจุรินทร์ฯ นั่งประธาน แก้ไขปัญหาผลกระทบจากโครงการฝายราษีไศล กำชับ เร่งจ่ายค่าเยียวยาก่อนสิ้นปี 64
รอง นรม. นายจุรินทร์ฯ นั่งประธาน แก้ไขปัญหาผลกระทบจากโครงการฝายราษีไศล  กำชับ เร่งจ่ายค่าเยียวยาก่อนสิ้นปี64
(3 พฤศจิกายน 2564) เวลา 13:30 น. ณ อาคารรัฐสภา นางสาวรัชดา ธนาดิเรก รองโฆษกรัฐบาล เปิดเผยว่า นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล ครั้งที่ 2/2564 ที่ อาคารรัฐสภา โดยได้ พิจารณาและเห็นชอบใน 3 ประเด็น ได้แก่
1. พิจารณาอุทธรณ์การทำประโยชน์ตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543 ประกอบผลการประชุมร่วมระหว่างตัวแทนคณะกรรมการแก้ไขปัญหาฯ (ชุดใหญ่) กับคณะทำงานพิจารณาคำร้องคัดค้านฯ (อุทธรณ์) ทั้ง 3 จังหวัด เมื่อวันที่ 14 กรกฎาคม 2552 และตามความเห็นของคณะอนุกรรมการแก้ไขปัญหาฯ จังหวัดสุรินทร์ จำนวน 169 แปลง เนื้อที่ 701-3-85 ไร่ เป็นเงินจำนวน 22,462,800 บาท
2. ผลการตรวจสอบพิสูจน์สิทธิของราษฎรที่ได้ทำประโยชน์ตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543 และตามความเห็นของคณะอนุกรรมการแก้ไขปัญหาฯ จังหวัดสุรินทร์ จำนวน 196 แปลง เนื้อที่ 575-1-33 ไร่ เป็นเงินจำนวน 18,410,640 บาท
3. การจัดสรรที่ดินเพื่ออพยพราษฎรออกจากเขตน้ำท่วมเนื่องจากการก่อสร้างโครงการฝายราษีไศล มีมติพิจารณาตามความเห็นของประชาชนที่ได้รับความเดือดร้อนและได้รับผลกระทบจากการก่อสร้างนี้ให้คณะกรรมการแก้ไขปัญหาความเดือดร้อนของมวลชน กระทรวงเกษตรและสหกรณ์ เพื่อดำเนินการในส่วนที่ เกี่ยวข้องในการแก้ไขปัญหาให้กับประชาชนต่อไป
ทั้งนี้ ระหว่างการประชุมฯ นายจุรินทร์ ได้กำชับเรื่องการดำเนินการเบิกจ่ายค่าเยียวยา ซึ่งที่ประชุมมีมติพิจารณาเห็นชอบและให้ดำเนินการอย่างรวดเร็ว เพื่อช่วยเหลือผู้ที่ได้รับผลกระทบจากโครงการดังกล่าวภายในเดือนธันวาคม 2564
วันศุกร์ที่ 24 กันยายน 2564
รมว.วธ.เป็นประธานกล่าวเปิด โครงการสัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยว ประจำปีงบประมาณ พ.ศ 2564  รูปแบบออนไลน์ ของจังหวัดนครราชสีมา
รมว.วธ.เป็นประธานกล่าวเปิด โครงการสัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยว ประจำปีงบประมาณ พ.ศ 2564  รูปแบบออนไลน์ ของจังหวัดนครราชสีมา
วันที่ ๒๓ กันยายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานกล่าวเปิด โครงการสัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยว ประจำปีงบประมาณ พ.ศ 2564 รูปแบบออนไลน์ ของจังหวัดนครราชสีมา โดยมีนางยุพา ทวีวัฒนะกิจบวร ปลัดกระทรวงวัฒนธรรม กล่าวรายงาน มีนายกอบชัย บุญอรณะ ผู้ว่าราชการจังหวัดนครราชสีมา กล่าวคำปรารภ และมีวิทยากร ผู้ทรงคุณวุฒิ สำนักงานวัฒนธรรมจังหวัดทั่วประเทศ และผู้ที่สนใจ เข้าร่วมผ่านระบบออนไลน์ ZOOM และถ่ายทอดสดผ่านทางเฟซบุ๊กแฟนเพจ facebook: กระทรวงวัฒนธรรม
วันอังคารที่ 12 เมษายน 2565
นายกฯ ห่วงการเร่งขาย “ทุเรียนอ่อน” ต้นฤดู หวั่น ทำลายความเชื่อถือ กระทบการส่งออก สั่งตั้งชุดเฉพาะกิจสกัด มีโทษทั้งจำทั้งปรับ
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ห่วงการเร่งตัดทุเรียนอ่อนขายในช่วงต้นฤดูเพื่อทำกำไร เพราะจะส่งผลกระทบต่อความเชื่อถือในคุณภาพของทุเรียนไทย สั่งการหน่วยงานที่เกี่ยวข้อง ให้เข้มงวดตรวจสอบคุณภาพทุเรียนก่อนนำออกจำหน่ายแก่ผู้บริโภค โดยสำนักงานเกษตรจังหวัดได้ตั้งชุดเฉพาะกิจสกัดกั้นทุเรียนอ่อนในจังหวัดที่เป็นแหล่งผลิตสำคัญแล้ว และขอให้ช่วยกันรักษามาตรฐานคุณภาพผลไม้ไทย เพื่อให้ต่อยอดสู่การส่งออกไปยังประเทศอื่น ๆ ได้
.
การจำหน่ายทุเรียนอ่อนมีความผิดทั้งผู้ปลูกและพ่อค้าคนกลาง ตามประมวลกฎหมายอาญามาตรา 271 ระวางโทษจำคุกไม่เกิน 3 ปี หรือปรับไม่เกิน 6,000 บาท หรือทั้งจำทั้งปรับ และ พ.ร.บ.คุ้มครองผู้ครองผู้บริโภค พ.ศ.2522 มาตรา 47 ระวางโทษจำคุกไม่เกิน 6 เดือน หรือปรับไม่เกิน 50,000 บาท หรือทั้งจำทั้งปรับ
.
อ่านเพิ่มเติม คลิก >>https://www.thaigov.go.th/news/contents/details/53452
#ไทยคู่ฟ้า#ร่วมต้านโควิด19
-------------------
วันเสาร์ที่ 25 กันยายน 2564
โฆษกรัฐบาลเผย “นายกฯ”ขอบคุณคนไทยและเจ้าหน้าที่ร่วมใจฉีดวัคซีนป้องกันโควิด-19 วันเดียวทะลุ 1.44 ล้านโดส มั่นใจศักยภาพไทยบรรลุเป้าหมายการฉีดวัคซีน 100 ล้านโดสภายในปีนี้
โฆษกรัฐบาลเผย “นายกฯ”ขอบคุณคนไทยและเจ้าหน้าที่ร่วมใจฉีดวัคซีนป้องกันโควิด-19 วันเดียวทะลุ 1.44 ล้านโดส มั่นใจศักยภาพไทยบรรลุเป้าหมายการฉีดวัคซีน 100 ล้านโดสหรือร้อยละ 70 ของกลุ่มเป้าหมายภายในปีนี้
วันนี้(25ก.ย.64)นายธนกรวังบุญคงชนะโฆษกประจำนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมขอบคุณประชาชนบุคลากรทางการแพทย์และเจ้าหน้าที่ทุกคนที่ร่วมมือร่วมใจกันเข้ารับและให้บริการฉีดวัคซีนโควิด-19 ทำให้วานนี้สร้างสถิติยอดฉีดวัคซีนรายวันสูงสุดที่1,443,582โดส(24กันยายน2564เวลา22.01น.)เพื่อถวายเป็นพระราชกุศลเนื่องในวันมหิดล
โฆษกประจำสำนักนายกรัฐมนตรีกล่าวอีกว่าการให้บริการฉีดวัคซีนทั่วประเทศเกินกว่า1.4ล้านโดสซึ่งเป็นตัวเลขการฉีดรายวันสูงสุดโดยแบ่งเป็นเข็มที่1จำนวน947,290โดสเข็มที่2จำนวน320,864โดสรวมถึงการฉีดเข็มที่3และ4กระตุ้นภูมิคุ้มกันทำให้ไทยมียอดการฉีดวัคซีนสะสมแล้วกว่า50ล้านโดส นายกรัฐมนตรียังเชื่อมั่นในศักยภาพสาธารณสุขไทยจะสามารถบรรลุเป้าหมายการฉีดวัคซีน100ล้านโดสคิดเป็น50ล้านคนหรือร้อยละ70ของประชากรกลุ่มเป้าหมายภายในปี2564นี้ตามที่นายกรัฐมนตรีได้ประกาศให้การฉีดวัคซีนเป็น“วาระแห่งชาติ”
“นายกรัฐมนตรีฝากขอบคุณประชาชนทุกคนที่เข้ารับการฉีดวัคซีน และชื่นชมบุคลากรทางการแพทย์เจ้าหน้าที่สาธารณสุขในทุกพื้นที่ที่ทำงานแม้จะเป็นวันหยุดราชการให้บริการประชาชนที่เข้ามารับการฉีดวัคซีนตามจุดบริการต่างๆ นายกรัฐมนตรียังให้ความมั่นใจว่ารัฐบาลเดินหน้าตามแผนการจัดหาและกระจายวัคซีนเพื่อลดความรุนแรงในการเจ็บป่วยและเสียชีวิตในประชากรกลุ่มเสี่ยงที่สำคัญยิ่งคือหนุนการกลับมาการประกอบกิจการ/กิจกรรมเตรียมพร้อมขับเคลื่อนเศรษฐกิจรองรับการฟื้นตัวของภาคธุรกิจอุตสาหกรรมและการท่องเที่ยวในช่วงปลายปีนี้ด้วย”นายธนกรกล่าว
—————
วันพุธที่ 4 สิงหาคม 2564
เตือน! ประชาชนอย่าหลงเชื่อซื้อยาฟาวิพิราเวียร์ปลอม
....
น.ส.ไตรศุลี ไตรสรณกุล รองโฆษกรัฐบาล เตือนประชาชนอย่าซื้อยาฟาวิพิราเวียร์เพื่อมารับประทานเอง ย้ำ! เป็นยาที่ใช้เฉพาะในสถานพยาบาลเท่านั้น ไม่มีวางจำหน่ายทั่วไป
.
ซึ่งการใช้ยาฟาวิพิราเวียร์ เพื่อรักษาโควิด-19 จะต้องอยู่ภายใต้การวินิจฉัยและคำสั่งของแพทย์ เพื่อป้องกันการใช้ยาเกินขนาด และปัญหาไวรัสดื้อยา
.
โดยขณะนี้กระทรวงสาธารณสุขได้จัดหายาฟาวิพิราเวียร์ให้เพียงพอต่อความต้องการ ทั้งการนำเข้าจากต่างประเทศและผลิตเองโดยองค์การเภสัชกรรม และได้ดำเนินการจ่ายยาให้ผู้ป่วยโควิด-19 ที่ทำ Home Isolation ซึ่งลงทะเบียนผ่าน 1330 กด 14 แล้วอย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/44346
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 5 เมษายน 2565
สำนักงานสลากกินแบ่งรัฐบาลประกาศยกเลิกสัญญา-ตัดสิทธิตัวแทนจำหน่ายรายย่อย และผู้มีสิทธิซื้อจอง ที่พบสลากบนแพลตฟอร์มมังกรฟ้าแล้ว
สำนักงานสลากกินแบ่งรัฐบาลประกาศยกเลิกสัญญา-ตัดสิทธิตัวแทนจำหน่ายรายย่อย และผู้มีสิทธิซื้อจอง ที่พบสลากบนแพลตฟอร์มมังกรฟ้าแล้ว มีผลตั้งแต่ 16 พฤษภาคม 2565 เป็นต้นไป
สำนักงานสลากกินแบ่งรัฐบาลประกาศยกเลิกสัญญา-ตัดสิทธิตัวแทนจำหน่ายรายย่อย และผู้มีสิทธิซื้อจอง ที่พบสลากบนแพลตฟอร์มมังกรฟ้าแล้ว มีผลตั้งแต่ 16 พฤษภาคม 2565 เป็นต้นไป ส่วนสลากที่พบบนแพลตฟอร์มอื่น กำลังอยู่ระหว่างดำเนินการรวบรวม ตรวจสอบข้อมูลเพื่อดำเนินการต่อไป
วันนี้ (5 เมษายน 2565) ที่สำนักงานสลากกินแบ่งรัฐบาล พันโท หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวถึงกรณีคณะอนุกรรมการขับเคลื่อนการแก้ไขปัญหาการเสนอขายหรือขายสลากกินแบ่งรัฐบาลในราคาเกินกว่าที่กำหนดในสลากกินแบ่งรัฐบาล ที่มีนายเสกสกล อัตถาวงศ์ เป็นประธานอนุกรรมการ แต่งตั้งชุดปฏิบัติการตรวจสอบผู้ค้าคนกลางที่มีพฤติกรรมเสนอขายหรือขายสลากกินแบ่งรัฐบาลในราคาเกินกว่าที่กำหนดโดย พล.ต.ท.สุรเชษฐ์ หักพาล เป็นหัวหน้าชุด เพื่อทำหน้าที่ตรวจสอบผู้ค้าคนกลางที่มีพฤติกรรมเสนอขายหรือขายสลากเกินราคา ตามพระราชบัญญัติสำนักงานสลากกินแบ่งรัฐบาล รวมทั้งกฎหมายอื่นอย่างเคร่งครัด และเมื่อวันที่ 25 มีนาคม 2565 เวลา 08.30 น. รวม 2 จุด ที่บริษัท มังกรฟ้าล็อตเตอรี่ จำกัด และ บริษัท มังกรฟ้าแม่พลอย ครัวอยู่ศรี จำกัด อ.ปากเกร็ด จ.นนทบุรี และบริษัท มังกรฟ้าฯ สาขาเมืองเลย อ.เมืองเลย จ.เลย จากการตรวจค้น พบสลากกินแบ่งรัฐบาล รวมทั้งหมด 2,027,500 ฉบับ หรือ 20,275 เล่ม
พันโท หนุน ศันสนาคม กล่าวต่อไปอีกว่า จากข้อมูลที่ได้รับจากชุดปฏิบัติการฯ สำนักงานฯ ได้ดำเนินการตรวจสอบสลากกินแบ่งรัฐบาลจำนวนดังกล่าวแล้ว พบว่า เป็นสลากที่จัดสรรให้ตัวแทนรายย่อย 1,649 เล่ม หรือ 1,181 ราย ในส่วนของสมาคม/องค์กร 2,281 เล่ม จาก 181 องค์กร และเป็นสลากในส่วนของผู้ซื้อ-จองล่วงหน้าฯ จำนวน 16,345 เล่ม หรือ 7,602 ราย รวมจำนวนสลาก 20,275 เล่ม จากตัวแทนจำหน่ายรายย่อย สมาคม/องค์กร และผู้ซื้อ-จองล่วงหน้าฯ รวม 8,964 ราย
สำหรับการดำเนินการกับตัวแทนจำหน่าย และผู้ซื้อ-จองล่วงหน้าฯ ซึ่งเป็นผู้ได้รับการจัดสรรสลากที่ไปปรากฎอยู่บนแพลตฟอร์มมังกรฟ้านั้น ผู้อำนวยการสำนักงานสลากกินแบ่งรัฐบาล กล่าวว่า ในส่วนของตัวแทนรายย่อย และผู้ซื้อ-จองล่วงหน้าฯ มีหน้าที่ต้องปฏิบัติตามสัญญา และหลักเกณฑ์ในการรับสลากไปจำหน่าย ซึ่งระบุไว้อย่างชัดเจนว่า ผู้ขายจะต้องไม่ขายสลากเกินราคาที่กำหนดไว้ในสลาก ไม่ว่าจะเป็นการขายโดยเรียกร้องให้ผู้ซื้อ ซื้อสิ่งของอื่นรวมอยู่ด้วยหรือไม่ และรวมทั้งการร้องขอประโยชน์ในลักษณะอื่นใด ถ้าผู้ขายฝ่าฝืนไม่ปฏิบัติตามให้ถือว่าผิดสัญญา รวมถึงนำสลากของตนไปขายให้แก่ผู้อื่นเพื่อนำไปรวมชุด หรือแลกเปลี่ยนสลากกับผู้อื่น หรือหากตรวจพบว่า สลากของผู้ขายไปวางไว้เพื่อเตรียมจำหน่ายที่จุดจำหน่ายของผู้อื่นนอกเหนือจากจุดที่ได้ระบุไว้ ให้สันนิษฐานว่าไม่ได้ขายสลากด้วยตนเอง และถือว่าเป็นการผิดสัญญาซึ่งสำนักงานฯ มีสิทธิบอกเลิกสัญญา หรือยกเลิกสิทธิการเป็นผู้ลงทะเบียนซื้อ-จองล่วงหน้าได้ทันที ในส่วนของสมาคม/องค์กร สำนักงานฯ จะยกเลิกสิทธิในการรับสลากไปจำหน่ายของสมาชิกในสมาคม/องค์กรนั้นๆ ทันทีเช่นกัน
สำหรับการตรวจค้น บริษัทลอตเตอรี่ออนไลน์ หรือแพลตฟอร์มกองสลากพลัสนั้น เนื่องจากปริมาณสลากมีจำนวนมาก ขณะนี้ อยู่ระหว่างรวบรวมข้อมูลสลากกินแบ่งรัฐบาลที่ตรวจพบเพื่อดำเนินการตรวจสอบและดำเนินการตามขั้นตอนการยกเลิกสัญญาและยกเลิกสิทธิการลงทะเบียนเป็นผู้ซื้อ-จองล่วงหน้าต่อไป ผู้อำนวยการสำนักงานสลากกินแบ่งรัฐบาล กล่าวในตอนท้าย
วันอังคารที่ 22 กุมภาพันธ์ 2565
กรุงไทยคว้า ESG Corporate Awards 2021 จาก THE ASSET
ธ.กรุงไทยคว้ารางวัล The Asset ESG Corporate Awards 2021: Excellence In Environmental Social and Governance ระดับ Platinum Award จาก The  Asset นิตยสารการเงินชั้นนำของภูมิภาคเอเชีย
ธนาคารกรุงไทยคว้ารางวัล The Asset ESG Corporate Awards 2021 : Excellence In Environmental Social and Governance ระดับ Platinum Award จาก The Asset นิตยสารการเงินชั้นนำของภูมิภาคเอเชียจากความโดดเด่นในการดำเนินธุรกิจด้วยความรับผิดชอบต่อผู้มีส่วนได้ส่วนเสียทุกกลุ่ม สร้างคุณค่าต่อสังคมและสิ่งแวดล้อม ภายใต้หลักธรรมาภิบาลที่ดี ขับเคลื่อนองค์กรให้เติบโตควบคู่ไปกับสังคมอย่างยั่งยืน
ธนาคารกรุงไทยได้ยกระดับการดำเนินงานภายใต้หลักการ “การธนาคารเพื่อความยั่งยืน” มีการกำกับดูแลกิจการที่ดี เปิดเผยข้อมูลที่ถูกต้องและโปร่งใส โดยในช่วงวิกฤตโควิด-19 ได้ทำหน้าที่เป็นเสาหลักเศรษฐกิจของประเทศในการให้ความช่วยเหลือลูกค้าและประชาชน โดยพัฒนาเทคโนโลยีและนวัตกรรมทางการเงินเป็นกลไกในการขับเคลื่อนเศรษฐกิจของประเทศ ส่งผ่านมาตรการกระตุ้นเศรษฐกิจและความช่วยเหลือทางการเงินจากภาครัฐสู่ประชาชน ช่วยลดความเหลื่อมล้ำในการเข้าถึงการบริการทางการเงิน รวมทั้งสนับสนุนมาตรการช่วยเหลือลูกค้าทุกกลุ่มที่ได้รับผลกระทบจากวิกฤต เพื่อประคองเศรษฐกิจของประเทศให้เดินหน้าต่อไปได้ สะท้อนถึงความแข็งแกร่งขององค์กรและความมุ่งมั่นในการดำเนินธุรกิจด้วยความรับผิดชอบต่อลูกค้า นักลงทุน ผู้มีส่วนได้ส่วนเสียทุกภาคส่วน รวมถึงการสร้างคุณค่าอย่างยั่งยืนภายใต้หลักธรรมาภิบาล #กรุงไทยเคียงข้างไทยสู่ความยั่งยืน
วันอังคารที่ 16 สิงหาคม 2565
บริษัท ขนส่ง จำกัด ตั้งคณะกรรมการสอบข้อเท็จจริงกรณีมาเฟียคุมวินรถตู้รังสิต
พร้อมยืนยันให้ความเป็นธรรมทั้งสองฝ่าย
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยภายหลังลงพื้นที่บริเวณจุดจอดวินรถตู้รังสิต ในช่วงเช้าของวันที่ 16 สิงหาคม 2565 ว่า หลังจากมีผู้ร้องเรียนผ่านเฟซบุ๊ก “Survive - สายไหมต้องรอด” โดยขอความช่วยเหลือว่าโดนมาเฟียคุมวินรถตู้รังสิตรุมทำร้าย บริษัท ขนส่ง จำกัด (บขส.) ไม่ได้นิ่งนอนใจ หลังทราบเรื่องได้ลงพื้นที่ทันที ซึ่งจากการตรวจสอบข้อมูลเบื้องต้นจากผู้ประกอบการ ห้างหุ้นส่วนจำกัด เอสบี สันติวิชช์ ทัวร์ พบว่า นายปรีชา เรืองรอด และนายนาวี รัตนวิจาร ผู้ก่อเหตุทะเลาะวิวาทเป็นพนักงานขายตั๋วของ ห้างหุ้นส่วนจำกัด เอสบี สันติวิชช์ ทัวร์ สาย 905 เส้นทางกรุงเทพฯ - สิงห์บุรี ได้ทะเลาะวิวาทกันด้วยเรื่องส่วนตัว ทางผู้ประกอบการได้เรียกพนักงานทั้ง 2 คน มาไกล่เกลี่ยเมื่อวันที่ 9 สิงหาคม 2565 และให้นายนาวี ออกจากการเป็นพนักงานแล้ว
ทั้งนี้ นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้ บขส. ตรวจสอบกรณีดังกล่าวอย่างรอบคอบ บขส. จึงได้ตั้งกรรมการตรวจสอบข้อเท็จจริง และจะเรียกทั้งสองฝ่ายมาสอบถามข้อมูลเพิ่มเติมอีกครั้ง โดยหากคู่กรณีมีข้อมูลเชิงลึก สามารถส่งข้อมูลมายัง บขส. เพื่อเป็นหลักฐานเพิ่มเติมได้ โดย บขส. พร้อมให้ความเป็นธรรมกับทุกฝ่าย อย่างไรก็ดี บขส. ได้ลงโทษปรับผู้ประกอบการรถตู้ ฐานไม่ควบคุมพนักงานในสังกัดให้ปฏิบัติตามระเบียบของบริษัทเป็นเงิน 1,000 บาท
นายสัญลักข์ ปัญวัฒนลิขิต กล่าวเพิ่มเติมว่า สำหรับการนำรถตู้มาวิ่งเสริมในช่วงเทศกาลต่าง ๆ เช่น สงกรานต์ และปีใหม่ บขส. จะแจ้งให้ผู้ประกอบการที่ประสงค์นำรถเข้ามาวิ่งเสริมแจ้งมายัง บขส. เพื่อทำเรื่องขออนุญาตจากกรมการขนส่งทางบกก่อน ซึ่ง บขส. จะควบคุมดูแลรถตู้ในส่วนของพื้นที่ให้บริการภายในจุดจอด หรือสถานีรถตู้เท่านั้น โดยตามนโยบายจัดระเบียบรถตู้โดยสารสาธารณะของคณะรักษาความสงบแห่งชาติ (คสช.) สำหรับผู้ประกอบการรถตู้จะต้องแสดงบัตรประจำรถ ซึ่งออกโดย บขส. และบัตรประจำตัวผู้ขับขี่เพื่อมาซื้อใบเวลาให้เรียบร้อยก่อน จึงจะนำรถออกวิ่งให้บริการได้ ซึ่งการออกใบเวลาจะช่วยให้ บขส. สามารถควบคุมดูแลเรื่องความปลอดภัย ทั้งพนักงานขับรถและตัวรถ รวมทั้งป้องกันปัญหารถผิดกฎหมายด้วย
วันศุกร์ที่ 9 กรกฎาคม 2564
ประกาศ ขสมก. ประจำวันที่ 9 กรกฎาคม 2564 พนักงานติดเชื้อไวรัส COVID-19 จำนวน 5 ราย
ประกาศ ขสมก. ประจำวันที่ 9 กรกฎาคม 2564 พนักงานติดเชื้อไวรัส COVID-19 จำนวน 5 ราย
1) พนักงานนายตรวจ เขตการเดินรถที่ 5
2) พนักงานเก็บค่าโดยสารรถธรรมดา สาย 101 เขตการเดินรถที่ 5
3) พนักงานเก็บค่าโดยสารรถธรรมดา สาย 80ก เขตการเดินรถที่ 6
4) พนักงานเก็บค่าโดยสารรถปรับอากาศ สาย 129 เขตการเดินรถที่ 1
5) พนักงานขับรถโดยสารปรับอากาศ สาย 79 เขตการเดินรถที่ 6
วันเสาร์ที่ 25 กันยายน 2564
ขยายเวลาลดเงินสมทบผู้ประกันตน ม.33 และ ม.39
วันเสาร์ที่ 25 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติหลักการร่างกฎกระทรวงกำหนดอัตราเงินสมทบกองทุนประกันสังคม เพื่อขยายเวลาในการปรับลดอัตราการจ่ายเงินสมทบเข้ากองทุนประกันสังคมแก่ผู้ประกันตน ม.33 และ 39 เพิ่มอีก 3 เดือน ตั้งแต่วันที่ 1 ก.ย. – 30 พ.ย.2564 โดยมาตรา 33 ทั้งนายจ้างและผู้ประกันตนจากเดิมแต่ละฝ่ายส่งเงินสมทบร้อยละ 5 ลดเหลือร้อยละ 2.5 ของค่าจ้างผู้ประกันตน สำหรับผู้ประกันตนในมาตรา 39 ลดเงินสมทบลงจากเดือนละ 432 บาท เหลือ 235 บาท เพื่อบรรเทาความเดือดร้อนของนายจ้างและผู้ประกันตนจากสถานการณ์แพร่ระบาดของโรคโควิด-19 โดยจะช่วยให้ผู้ประกันตนมีเงินหมุนเวียนไว้ใช้จ่ายต่อไปได้รายละประมาณ 900 – 1,500 บาท และเป็นการเพิ่มสภาพคล่องแก่ผู้ประกอบการ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 19 กรกฎาคม 2564
สมาคมสถาบันการเงินของรัฐ ผนึกกำลัง ธปท.-สมาพันธ์เอสเอ็มอีไทย เปิดเวทีสัมมนาออนไลน์ “SMEs ไทยไปต่ออย่างไร...ด้วยกลไกความช่วยเหลือของ ธปท.-แบงก์รัฐ”
สมาคมสถาบันการเงินของรัฐ ผนึกกำลัง ธปท.-สมาพันธ์เอสเอ็มอีไทย เปิดเวทีสัมมนาออนไลน์ “SMEs ไทยไปต่ออย่างไร...ด้วยกลไกความช่วยเหลือของ ธปท.-แบงก์รัฐ” ช่วยผู้ประกอบการ SMEs ผ่านพ้นวิกฤต COVID-19
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (สงร.) เปิดเผยว่า ผลกระทบจากการแพร่ระบาดของเชื้อไวรัสโคโรนา 2019 (COVID-19) ได้ขยายวงกว้างมากขึ้น และยังมีความไม่แน่นอนสูงถึงการแพร่ระบาดของ COVID-19 ส่งผลให้ทุกภาคส่วนได้รับผลกระทบเป็นอย่างมาก โดยเฉพาะผู้ประกอบการขนาดกลางและขนาดย่อม (SMEs) ต้องประสบปัญหาการดำเนินกิจการ ดังนั้น การจัดสัมมนาออนไลน์ “SMEs ไทยไปต่ออย่างไร...ด้วยกลไกความช่วยเหลือของ ธปท.-แบงก์รัฐ” ซึ่งจัดขึ้นโดยความร่วมมือระหว่าง ธนาคารแห่งประเทศไทย (ธปท.) สมาคมสถาบันการเงินของรัฐ (สงร.) และสมาพันธ์เอสเอ็มอีไทย โดยมีนางธัญญนิตย์ นิยมการ ผู้ช่วยผู้ว่าการสายกำกับสถาบันการเงิน 2 ธนาคารแห่งประเทศไทย(ธปท.) เป็นประธานร่วมในการสัมมนา ซึ่งการจัดงานครั้งนี้เป็นการเพิ่มโอกาสให้กับผู้ประกอบการ SMEs ได้มีเวทีในการรับฟังมาตรการความช่วยเหลือจากสถาบันการเงินของรัฐ พร้อมแลกเปลี่ยนข้อมูลระหว่างกัน เพื่อให้ความช่วยเหลือเป็นไปอย่างตรงจุดและทันท่วงที ซึ่งจะทำให้ SMEs ไทยผ่านพ้นวิกฤตของ COVID-19 นี้ไปได้ โดยที่ผ่านมาสถาบันการเงินของรัฐเข้ามามีบทบาทสำคัญในการให้ความช่วยเหลือผู้ประกอบการ SMEs ที่ได้รับผลกระทบจาก COVID-19 อย่างต่อเนื่อง ทั้งการพักชำระเงินต้นและพักชำระดอกเบี้ย การลดเงินงวดผ่อนชำระ รวมทั้งการช่วยเหลือผ่านโครงการพักทรัพย์ พักหนี้ คลินิกแก้หนี้ และมีบทบาทในการเติมสภาพคล่องใหม่เข้าสู่ระบบผ่านมาตรการสินเชื่อฟื้นฟู และมาตรการช่วยเหลือของสถาบันการเงินของรัฐแต่ละแห่ง ที่สามารถช่วยให้ผู้ประกอบการมีสภาพคล่องเพิ่มขึ้น ลดผลกระทบการจ้างงานและสามารถฟื้นฟูการประกอบธุรกิจได้
ทั้งนี้ภาคธุรกิจ SMEs ถือว่ามีบทบาทสำคัญในการขับเคลื่อนเศรษฐกิจของประเทศเป็นอย่างมาก เพราะปัจจุบันภาคธุรกิจ SMEs มีแรงงานในระบบมากกว่า 15 ล้านราย หรือคิดเป็น 1 ใน 4 ของประชากรไทย ซึ่งถึงแม้ว่าจะมีสัดส่วน เพียง 34% ของจีดีพีประเทศ และมูลค่าการส่งออกเพียง 12% ของมูลค่าการส่งออกรวมของประเทศกว่า 7 ล้านล้านบาท ก็ตาม ดังนั้นความช่วยเหลือของ ธปท. และสถาบันการเงินของรัฐครั้งนี้จะทำให้ผู้ประกอบการเอสเอ็มอีได้รับความช่วยเหลืออย่างเต็มที่ และกลับมาดำเนินกิจการได้ต่อไป
สำหรับงานสัมมนาออนไลน์ “SMEs ไทยไปต่ออย่างไร...ด้วยกลไกความช่วยเหลือของ ธปท.-แบงก์รัฐ” จัดขึ้นเมื่อวันที่ 19 กรกฎาคม 2564 เวลา 9.00-12.00 น. โดยมีวิทยากรผู้ทรงคุณวุฒิจาก ธปท. และสถาบันการเงินของรัฐ ที่มาร่วมให้ข้อมูลมาตรการพักทรัพย์ พักหนี้ สินเชื่อฟื้นฟู และสินเชื่อสถาบันการเงินของรัฐ รวมถึงแนวทางการเตรียมตัวขอสินเชื่อพร้อมทางรอดในสถานการณ์โควิด -19 เพื่อให้ความช่วยเหลือผู้ประกอบการ SMEs ให้ผ่านพ้นวิกฤต COVID-19 โดยภายในงานมีผู้ประกอบการ SMEs ผู้แทนจากกระทรวงการคลัง ธนาคารแห่งประทศไทยสถาบันการเงินของรัฐ และสื่อมวลชน เข้าร่วมฟังการสัมมนาผ่านระบบ Zoom และรับชมผ่าน Facebook live สมาพันธ์เอสเอ็มอีไทย รวมประมาณ 1,000 ราย โดยมีผู้ประกอบการภาคธุรกิจบริการและการผลิตมากกว่า 75% เข้าร่วมรับฟังสัมมนาออนไลน์เพื่อดำเนินการตามมาตรการป้องกันการแพร่ระบาดของ COVID-19
สมาคมสถาบันการเงินของรัฐ
โทร. 0-2202-1868 และ 0-2202-1961
วันจันทร์ที่ 28 มิถุนายน 2564
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดตาก
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดตาก พร้อมชี้แจงโครงการเงินกู้อัตราดอกเบี้ยต่ำ ล้านละร้อย เพื่อเป็นแหล่งเงินทุนสำหรับเกษตรกร สร้างอาชีพ สร้างรายได้ อย่างยั่งยืน
(28 มิ.ย.64) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่บ้านใหม่พรสวรรค์ หมู่ที่ 6 ตำบลนาโบสถ์ อำเภอวังจ้าว จังหวัดตาก เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae) ในโค - กระบือ พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากำจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ โดยมีนายพงศ์รัตน์ ภิรมรัตน์ ผู้ว่าราชการจังหวัดตาก หัวหน้าส่วนราชการในพื้นที่ ตลอดจนผู้นำภาคประชาชนเข้าร่วม
"จังหวัดตากเป็นจังหวัดที่มีเขตแดนอยู่ติดกับประเทศเพื่อนบ้าน ซึ่งทำให้มีการลักลอบเคลื่อนย้ายสัตว์เข้ามาตามช่องทางธรรมชาติบ่อยครั้ง ต้องขอขอบคุณเจ้าหน้าที่ส่วนราชการ และเกษตรกร ตลอดจนภาคประชาชน ที่ช่วยกันเป็นส่วนหนึ่งในการสอดส่องดูแล และช่วยกันในการควบคุมการระบาดของโรค ขณะนี้กระทรวงเกษตรและสหกรณ์ กำลังพิจารณาดำเนินการของบกลาง และจะนำเข้าครม. โดยเร็วที่สุด เพื่อให้กรมปศุสัตว์มีงบประมาณในการสั่งซื้อวัคซีนเพิ่มอีก 5 ล้านโดส เพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินเยียวยากรณีโค -กระบือ เสียชีวิต โดยอัตราเงินเยียวยาใหม่ จะเยียวยาโคต่ำสุด 13,000 บาทต่อตัว สูงสุด 35,000 บาทต่อตัว กระบือเยียวยาต่ำสุด 16,000 บาทต่อตัว สูงสุด 41,000 บาทต่อตัว และยังจะให้เพิ่มการเยียวยาจากเดิมให้เกษตรกรเจ้าของโค-กระบือ ตามจริง แต่ไม่เกินรายละ 2 ตัว จะปรับเป็น 5 ตัวต่อราย" รมช.ประภัตร กล่าว
โอกาสนี้ รมช.ประภัตรยังได้แนะนำโครงการเงินกู้อัตราดอกเบี้ยต่ำ ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทำเกษตรกรรม มีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ วงเงินกู้สูงสุด 10 ล้านบาท ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคำแนะนำเพิ่มเติมได้ที่สำนักงานปศุสัตว์หรือธกส. ในพื้นที่
‌ทั้งนี้ จังหวัดตากมีจำนวนโค - กระบือ ประมาณ 239,949 ตัว สถานการณ์ปัจจุบัน จังหวัดตากพบการระบาดของโรคลัมปี - สกิน รวมทั้งสิ้น 5 อำเภอ ได้แก่ อำเภอเมืองตาก อำเภอวังเจ้า อำเภอบ้านตาก อำเภอสามเงา และอำเภอแม่ระมาด มีเกษตรกรได้รับผลกระทบ 1,201 ราย พบสัตว์ป่วยสะสม 6,105 ตัว มีสัตว์เสียชีวิต 85 ตัว ได้รับการจัดสรรวัคซีนจากกรมปศุสัตว์แล้ว 9,780 โด๊ส และจะได้มีการจัดสรรวัคซีนเพิ่มเติมเพื่อควบคุมโรคในพื้นที่ต่อไป (ข้อมูล ณ วันที่ 28 มิ.ย. 64)
วันจันทร์ที่ 12 กรกฎาคม 2564
6 กลุ่มอาชีพ ที่สามารถเดินทางช่วง 'เคอร์ฟิว' ได้
....
เปิดรายละเอียด 6 กลุ่มยกเว้น ที่สามารถเดินทางออกนอกบ้านในช่วงเวลาเคอร์ฟิว ตั้งแต่เวลา 21.00 - 04.00 น. ของวันรุ่งขึ้น ในพื้นที่ควบคุมสูงสุดและเข้มงวด 10 จังหวัด ประกอบด้วย กรุงเทพฯ นครปฐม นนทบุรี ปทุมธานี สมุทรปราการ สมุทรสาคร และจังหวัดชายแดนใต้ ได้แก่ นราธิวาส ปัตตานี ยะลา สงขลา โดยมีระยะเวลา 14 วัน ตั้งแต่วันที่ 12 ก.ค. 64 เป็นต้นไป
.
1) ด้านสาธารณสุข ได้แก่ ผู้ป่วยที่ต้องไปพบแพทย์เพื่อรักษา และเจ้าหน้าที่ที่ต้องปฏิบัติงานด้านสาธารณสุข
2) การขนส่งสินค้าเพื่อประชาชน ได้แก่ ผู้ขนส่งอาหาร ยา เวชภัณฑ์ เครื่องมือแพทย์ สินค้าอุปโภคบริโภค ผลผลิตทางการเกษตร น้ำมันเชื้อเพลิง ไปรษณีย์ พัสดุภัณฑ์ สิ่งพิมพ์ สินค้าเพื่อการส่งออกหรือนำเข้า
3) การขนส่งหรือขนย้ายประชาชน ได้แก่ ผู้ปฏิบัติงานขนส่งสาธารณะ ผู้ขนส่งและผู้เดินทางมาจากหรือไปยังท่าอากาศยานหรือสถานีขนส่ง ผู้ที่เดินทางไปยังที่ศูนย์พักคอยรอการส่งตัวเพื่อรับการรักษาโรค ผู้โดยสารและผู้เกี่ยวข้องที่จำเป็นต้องเดินทางข้ามเขตพื้นที่จังหวัด
4) การให้บริการหรืออำนวยความสะดวกแก่ประชาชน ได้แก่ ผู้ให้ความช่วยเหลือกลุ่มเปราะบาง หรือผู้ประสบภัย ผู้ให้บริการขนส่งสินค้าและอาหาร ผู้ซ่อมบำรุงระบบสาธารณูปโภค ผู้จัดเก็บและกำจัดขยะมูลฝอย ผู้บริการซ่อมแซมอุปกรณ์สื่อสารโทรคมนาคม งานกู้ภัย การประกันภัย ผู้ต้องดำเนินงานกรณีเกิดอุบัติเหตุ หรือต้องติดต่อกับเจ้าหน้าที่ฝ่ายปกครอง พนักงานสอบสวน หรือพนักงานเจ้าหน้าที่
5) การประกอบอาชีพที่จำเป็น ได้แก่ ผู้ปฏิบัติงานตามรอบเวลา กะ หรือการทำงานตามผลัดเปลี่ยนเวรยาม ผู้ทำงานในโรงงาน งานก่อสร้าง งานบำรุงรักษาที่ได้รับอนุญาตให้ดำเนินงานได้ งานรักษาความปลอดภัย งานด้านเกษตรกรรม ประมง ปศุสัตว์ หรือการตรวจรักษาสัตว์
6) กรณีจำเป็นอื่นๆ ที่ได้รับอนุญาตเป็นการเฉพาะรายจากพนักงานเจ้าหน้าที่
.
ซึ่งผู้เดินทางจะต้องแสดงบัตรประจำตัวประชาชนหรือบัตรแสดงตนอย่างอื่น และเอกสารรับรองความจำเป็น เอกสารเกี่ยวกับสินค้า บริการ การเดินทางหรือหลักฐานอื่น ๆ ต่อพนักงานเจ้าหน้าที่ และปฏิบัติตามมาตรการป้องกันโรคที่อย่างเคร่งครัด
.
ดาวน์โหลดเอกสารรับรองการออกนอกเคหสถาน ได้ที่ลิงก์นี้bit.ly/3xyiaNY
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 14 ตุลาคม 2564
พระราชดำรัส พระบาทสมเด็จพระเจ้าอยู่หัว เมื่อครั้งทรงปฏิญาณทำพระราชพิธีถือน้ำพระพิพัฒน์สัตยาที่มีขึ้นหลังพระราชพิธีเฉลิมพระนามาภิไธย สมเด็จพระบรมโอรสาธิราชฯ สยามมกุฎราชกุมาร เมื่อวั
จะภักดีต่อชาติ ตราบชีวิตจะหาไม่...
"...ข้าพระพุทธเจ้า ผู้เป็นมกุฎราชกุมาร จะรักษาเกียรติยศและอิสริยศักดิ์ ซึ่งทรงพระกรุณาโปรดเกล้าโปรดกระหม่อม พระราชทานไว้เสมอด้วยชีวิต จะภักดีต่อชาติบ้านเมือง จะชื่อสัตย์ต่อประชาชน จะปฏิบัติภาระหน้าที่ทุกอย่างโดยเต็มกำลัง สติปัญญา ความสามารถ และโดยความเสียสละ เพื่อความเจริญ ความสงบสุขและความมั่นคงไพบูลย์ของประเทศชาติไทย จนตราบเท่าชีวิตและร่างกายจะหาไม่"
#รัชกาลที่๙
#สำนักงานปลัดกระทรวงกลาโหม
#กระทรวงกลาโหม
วันจันทร์ที่ 9 พฤษภาคม 2565
ต้อนรับเปิดเทอม!“จุรินทร์”ลุย”พาณิชย์ลดราคา!ชุดนักเรียน” 7 ยี่ห้อ 10 ห้างทุกสาขา ลดสูงสุด 65% กว่า 5,000 รายการ ทั่วประเทศ ถึงเดือน มิ.ย.นี้
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ พร้อมด้วยนายวัฒนศักย์ เสือเอี่ยม อธิบดีกรมการค้าภายใน นายอิสระ เสรีวัฒนวุฒิ ส.ส.บัญชีรายชื่อ รองเลขาธิการพรรคประชาธิปัตย์
ผู้แทนห้างสรรพสินค้า ผู้ผลิตเครื่องแบบนักเรียนและรองเท้านักเรียนร่วมด้วย แถลงข่าวจัดโครงการ “พาณิชย์ลดราคา!ช่วยประชาชน Lot 17 Back to School “ ที่ห้างบิ๊กซี ซูเปอร์เซ็นเตอร์ สาขาสะพานควาย กรุงเทพมหานคร
นายจุรินทร์ กล่าวว่า วันนี้เป็นการเปิดโครงการเพื่อช่วยลดภาระค่าครองชีพให้กับพี่น้องประชาชนคนไทยทั่วทั้งประเทศ ในช่วงต้อนรับการเปิดเทอม เป็นโครงการ “พาณิชย์ลดราคา!ช่วยประชาชน Lot 17 ล็อต 17 Back to School สินค้าที่จะนำมาลดราคามีทั้งหมดมี 7 หมวด มากกว่า 5,000 รายการลดราคาสูงสุด 65% และส่วนที่ไม่ได้ลดราคาเป็นการตรึงราคาซึ่งเจรจาจบแล้วกับกรมการค้าภายในกระทรวงพาณิชย์
สินค้าที่นำมาลดราคา 7 ยี่ห้อประกอบด้วย 1.ตราศึกษาภัณฑ์ 2.น้อมจิตต์ 3.สมใจนึก 4.ตราสมอ 5.บาจา 6.พีเอส จูเนียร์ และ7.ยี่ห้อนันยาง โดยจะจำหน่ายในห้างสรรพสินค้าและห้างท้องถิ่นรวมทั้งหมด 10 ห้างทุกสาขาทั่วประเทศ ประกอบด้วย 1.ห้างบิ๊กซี2.แม็คโคร 3.โลตัส 4.The Mall 5.เซ็นทรัล 6.โรบินสัน 7.B2S 8.Office Mate 9.Power Buy และ 10.Supersports
สินค้าทั้ง 7 หมวดประกอบด้วย 1.ชุดนักเรียนลดราคา 3,345 รายการ สูงสุด 50% 2.รองเท้า ถุงเท้า 185 รายการ ลดสูงสุด 34% 3.กระเป๋านักเรียน 61 รายการ ลดสูงสุด 65% 4.ตำราเรียนและหนังสือเรียน 523 รายการ ลดสูงสุด 30% 5.เครื่องเขียน 59 รายการ ลดสูงสุด 50% 6.สื่อการเรียนการสอน 187 รายการ ลดสูงสุด 20% แล ะ7.อื่นๆ เช่น กระติกน้ำ กล่องกล่อง ข้าวโต๊ะนักเรียน สมาร์ทวอทช์ 732 รายการ ลดสูงสุด 65%
“โดยจะเริ่มต้นตั้งแต่วันนี้เป็นต้นไปจนถึงเดือนมิถุนายน ซึ่งคาดว่าจะช่วยลดภาระค่าครองชีพได้ให้กับผู้ปกครองและนักเรียนได้จำนวนมาก”รองนายกรัฐมนตรีและรัฐมนตรีว่าการกระทรวงพาณิชย์กล่าว
วันอาทิตย์ที่ 10 ตุลาคม 2564
โฆษกรัฐบาล เผย "นายกฯ" เตือนประชาชน "การ์ดอย่าตก" ยึดหลัก "ดูแลตัวเองแบบครอบจักรวาล" คุมเข้มการแพร่ระบาด ป้องกันไม่ให้เกิดคลัสเตอร์ใหม่
โฆษกรัฐบาล เผย "นายกฯ" เตือนประชาชน "การ์ดอย่าตก" ยึดหลัก "ดูแลตัวเองแบบครอบจักรวาล" คุมเข้มการแพร่ระบาด ป้องกันไม่ให้เกิดคลัสเตอร์ใหม่
วันนี้(10ต.ค.64)นายธนกรวังบุญคงชนะ โฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามสถานการณ์โควิด-19รายวันหลังปรับมาตรการกิจการ/กิจกรรมขยายระยะเวลาเคอร์ฟิวพบว่าประชาชนเริ่มผ่อนคลายมาตรการป้องกันส่วนบุคคลมีการรวมกลุ่มสังสรรค์มากขึ้นจึงฝากย้ำเตือนพี่น้องประชาชน"อย่าประมาท" "การ์ดอย่าตก"ยังต้องยึดหลักอนามัยส่วนบุคคล ดูแลตัวเองแบบครอบจักรวาล รวมทั้งผู้ประกอบการ ชุมชนตลาด ต้องปฏิบัติตามมาตรการCOVID Free Setting อย่างเคร่งครัดและมีการตรวจATKตามที่กำหนด เพื่อลดจำนวนผู้เชื้อรายใหม่ในจังหวัดต่างๆ ห้ามลักลอบรวมกลุ่มจัดงานสังสรรค์ตั้งวงเหล้า-เล่นพนัน เพราะนอกจากจะมีความผิดทั้งพ.ร.บ.โรคติดต่อและพ.ร.ก.ฉุกเฉินยังอาจทำให้เกิดคลัสเตอร์ใหม่ขึ้นได้อีก
นายกรัฐมนตรีติดตามสถานการณ์โควิด-19 แม้การติดเชื้อโควิด-19รายใหม่ในไทยอยู่ไนระดับคงที่ ยังต้องเฝ้าระวังอย่างต่อเนื่องซึ่งในการประชุมศบค.ในวันที่14ตุลาคมนี้ จะมีการประเมินสถานการณ์โควิด-19ทั่วประเทศ ยอดผู้ติดเชื้อผลการฉีดวัคซีนเข้าหารือเพื่อพิจารณาปรับมาตรการในระยะต่อไปด้วย" นายธนกรฯกล่าว
————-
วันพุธที่ 30 มีนาคม 2565
ปลัดกระทรวงกลาโหม ตรวจเยี่ยมกองทัพเรือเตรียมความพร้อม ”ไทยเป็นเจ้าภาพจัดการประชุมเอเปค 2565”
พลเรือเอก วรเกียรติ รัตนานนท์ ปลัดกระทรวงกลาโหมในฐานะกรรมการในคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง
ในช่วงที่ประเทศไทยเป็นเจ้าภาพจัดการประชุมเอเปคปี พ.ศ.2565 ตรวจเยี่ยมดูงานกองทัพเรือ เพื่อรับทราบแผนการปฏิบัติงานในภาพรวมของกองทัพเรือ และตรวจสอบพื้นที่หอประชุมกองทัพเรือ ซึ่งเป็นสถานที่รองรับการจัดงานเลี้ยงอาหารค่ำเพื่อเป็นเกียรติแก่ผู้นำประเทศที่เข้าร่วมการประชุมผู้นำเขตเศรษฐกิจเอเปค ปี พ.ศ.2565 ณ กองบัญชาการกองทัพเรือ พระราชวังเดิมและหอประชุมกองทัพเรือ
ทั้งนี้ ปลัดกระทรวงกลาโหม มีความยินดีเป็นอย่างยิ่งที่ได้มีโอกาสมาเยี่ยมกองทัพเรือในวันนี้ และมีความเชื่อมั่นในกำลังพลของกองทัพเรือในภารกิจการรักษาไว้ชึ่งผลประโยชน์ของชาติทางทะเล ป้องกันปราบปรามการกระทำความผิดกฎหมายด้านความมั่นคง และการช่วยเหลือเพื่อบรรเทาความเดือดร้อนของประชาชน และในห้วงปลายปี 2565 มีความเชื่อมั่นว่ากองทัพเรือมีศักยภาพเเละความพร้อมที่จะจัดการประชุมผู้นำเศรษฐกิจเอเปคได้เป็นอย่างดียิ่ง ภายใต้การนำของ พลเรือเอก สมประสงค์ นิลสมัย ผู้บัญชาการทหารเรือ
#กลาโหม135ปี
วันศุกร์ที่ 1 กรกฎาคม 2565
หุ้นกู้อนุพันธ์แฝง “Krungthai Inverse Floater” สุดปัง นักลงทุนจองซื้อเกือบ 5,000 ล้านบาท เตรียมออก “รุ่นทวีคูณ” ก.ค.นี้
ธนาคารกรุงไทย เผยยอดจองซื้อหุ้นกู้อนุพันธ์แฝง “Krungthai Inverse Floater” เกือบ 5,000 ล้านบาท เตรียมออก “รุ่นทวีคูณ” เดือนก.ค.นี้ ตอบโจทย์ผู้ลงทุนช่วงภาวะตลาดผันผวนสูง ด้วยจุดเด่นคุ้มครองเงินต้น 100% สร้างผลตอบแทนยั่งยืน
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารกรุงไทย ในฐานะธนาคารพาณิชย์ชั้นนำของประเทศ มุ่งมั่นพัฒนาผลิตภัณฑ์การเงินและนวัตกรรมการลงทุนใหม่ๆ อย่างต่อเนื่อง เพื่อตอบโจทย์ความต้องการของลูกค้าทุกกลุ่ม ท่ามกลางภาวะตลาดโลกที่มีความผันผวนสูง ล่าสุด ธนาคารได้ออกจำหน่ายหุ้นกู้อนุพันธ์แฝง “Krungthai Inverse Floater” ตั้งแต่ต้นเดือนมิถุนายน 2565 ที่ผ่านมา ขณะนี้ มียอดจำหน่ายแล้วเกือบ 5,000 ล้านบาท ถือเป็นผลิตภัณฑ์ทางการเงินที่ตอบโจทย์นักลงทุนครอบคลุมทุกมิติ ทั้งการคุ้มครองเงินต้นโดยธนาคารกรุงไทย ที่มีอันดับเครดิตระดับ AAA ระยะเวลาการลงทุนตั้งแต่ 1.5 – 3 ปี มีโอกาสได้รับผลตอบแทนที่สูงขึ้น และมีผลตอบแทนขั้นต่ำให้อีกด้วย โดยกรุงไทย เป็นผู้นำตลาดในการออกจำหน่ายหุ้นกู้อนุพันธ์แฝง ที่จ่ายผลตอบแทนอ้างอิงปัจจัยตลาดต่างๆ เพื่อสร้างโอกาสเพิ่มผลตอบแทนจากการลงทุนให้ลูกค้า แต่คงจุดเด่นในการคุ้มครองเงินต้น 100%
สำหรับ Krungthai Inverse Floater เป็นหุ้นกู้อนุพันธ์แฝงรุ่นล่าสุด โดยธนาคารเป็นผู้ออกหุ้นกู้ และจ่ายดอกเบี้ยแบบลอยตัวย้อนทิศ อ้างอิงกับอัตราดอกเบี้ย THOR ซึ่งเป็นดอกเบี้ยที่เคลื่อนไหวใกล้ชิดกับดอกเบี้ยนโยบายของธนาคารแห่งประเทศไทย (ธปท.) และประกาศโดยธปท.ทุกวัน โดยผลตอบแทนที่นักลงทุนได้รับจะย้อนทิศ หรือสวนทางกับอัตราดอกเบี้ยอ้างอิง ซึ่งสอดคล้องกับแนวโน้มอัตราดอกเบี้ยที่คาดว่าจะปรับตัวสูงขึ้นไม่มากในช่วงระยะเวลาที่ลงทุน ผลตอบแทนที่ได้รับจาก “Krungthai Inverse Floater” จะมีโอกาสสูงกว่าทางเลือกการลงทุนอื่นที่มีอันดับเครดิตใกล้เคียงกัน
นอกจากนี้ ยังมีการจำหน่าย “Krungthai Inverse Floater รุ่นทวีคูณ” ซึ่งจะเพิ่มโอกาสสร้างผลตอบแทนสูงกว่ารุ่นปกติ แต่ยังคงคุ้มครองเงินต้น และผลตอบแทนขั้นต่ำเช่นเดียวกัน ทั้งนี้ จากการตอบรับที่ดีของนักลงทุน คาดว่าจะเปิดจำหน่าย Krungthai Inverse Floater แก่นักลงทุนรายใหญ่ และนักลงทุนสถาบันอีกครั้งในเดือนกรกฎาคม 2565 สำหรับนักลงทุนที่สนใจ ติดต่อสอบถามรายละเอียดที่ธนาคารกรุงไทยทุกสาขา หรือ 02-208-4691, 02-208-4673
วันอังคารที่ 15 กุมภาพันธ์ 2565
ครม.เห็นชอบ กปภ. ปรับเพิ่มเงินค่าตอบแทนพิเศษให้พนักงานที่ปฏิบัติงานในพื้นที่เสี่ยงภัย จังหวัดชายแดนภาคใต้ จากรายละ 5,000 บาทต่อเดือน เป็นรายละ 7,000 บาทต่อเดือน
ครม.เห็นชอบ กปภ. ปรับเพิ่มเงินค่าตอบแทนพิเศษให้พนักงานที่ปฏิบัติงานในพื้นที่เสี่ยงภัย จังหวัดชายแดนภาคใต้ จากรายละ 5,000 บาทต่อเดือน เป็นรายละ 7,000 บาทต่อเดือน
วันที่ 15 กุมภาพันธ์ 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) เห็นชอบให้การประปาส่วนภูมิภาค (กปภ.) ปรับเพิ่มเงินค่าตอบแทนพิเศษรายเดือนให้แก่พนักงานที่ปฏิบัติงานในพื้นที่เสี่ยงภัย จังหวัดชายแดนภาคใต้ จากรายละ 5,000 บาทต่อเดือน เป็นรายละ 7,000 บาทต่อเดือน โดยมีผลตั้งแต่วันที่ครม.ให้ความเห็นชอบ ซึ่งปัจจุบันกปภ.มีหน่วยงานในสังกัดที่มีสถานที่ตั้งในพื้นที่เสี่ยงภัย จังหวัดชายแดนภาคใต้ รวมถึงหน่วยบริการที่อยู่ในสำนักงานเขตพื้นที่พิเศษ จำนวน 10 แห่ง จำนวนพนักงานรวม 211 ราย
สำหรับการปรับเพิ่มค่าตอบแทนพิเศษดังกล่าวจะทำให้มีภาระค่าใช้จ่ายเพิ่มขึ้น 5.09 ล้านบาทต่อปี จากเดิม 12.72 ล้านบาท เพิ่มเป็น 17.81 ล้านบาท ซึ่งไม่ส่งผลกระทบต่อฐานะทางการเงินในภาพรวมของกปภ. และรายได้ที่นำส่งเข้ารัฐ รวมถึงไม่กระทบต่อภาระงบประมาณหรือภาระการสูญเสียรายได้ของรัฐในอนาคต
ทั้งนี้สถานการณ์ปัจจุบันในพื้นที่เสี่ยงภัยจังหวัดชายแดนภาคใต้ยังคงมีเหตุการณ์ความไม่สงบเกิดขึ้นอยู่เป็นประจำและมีความเสี่ยงสูงสามารถเกิดขึ้นได้กับทุกกลุ่มบุคคล โดยเฉพาะพนักงานบริการและควบคุมน้ำสูญเสียที่มีหน้าที่ซ่อมแซมท่อแตกท่อรั่ว ซึ่งเมื่อได้รับแจ้งเหตุต้องลงพื้นที่สำรวจหาน้ำสูญเสียและพนักงานผลิตเพื่อผลิตน้ำประปาอย่างต่อเนื่องตลอด 24 ชั่วโมง รวมถึงงานอื่นๆ ที่มีภารกิจจำเป็นต้องอยู่เวรประจำสำนักงาน ส่งผลให้การสรรหาบุคคลที่จะมาปฏิบัติหน้าที่ค่อนข้างยาก และพบว่าหน่วยงานรัฐวิสาหกิจอื่นจ่ายเงินค่าตอบแทนพิเศษ ในอัตรารายละ 7,000 บาทต่อเดือน ได้แก่ ธนาคารเพื่อการเกษตรและสหกรณ์การเกษตร(ธกส.) และธนาคารอาคารสงเคราะห์(ธอส.) ดังนั้นกปภ.จึงเสนอขอปรับเพิ่มเงินพิเศษ เพื่อให้เป็นไปในแนวทางเดียวกันกับรัฐวิสาหกิจอื่น และเพื่อให้สามารถแข่งขันได้ในตลาดแรงงานรวมทั้งสามารถรักษาบุคลากรที่มีคุณภาพให้อยู่ปฏิบัติงานกับกปภ.ได้
-----------------------
วันศุกร์ที่ 2 กรกฎาคม 2564
กระทรวงยุติธรรม ประชุมคณะอนุกรรมการด้านการบริหารงานบุคคล ครั้งที่ ๑/๒๕๖๔
กระทรวงยุติธรรม ประชุมคณะอนุกรรมการด้านการบริหารงานบุคคล ครั้งที่ ๑/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๒ กรกฎาคม ๒๕๖๔ เวลา ๑๔.๐๐ น. ณ ห้องประชุม ๐๘ - ๐๑ ชั้น ๘ อาคารกระทรวงยุติธรรม ถนนแจ้งวัฒนะ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการบริหารงานบุคคล ครั้งที่ ๑/๒๕๖๔ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม และนายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม พร้อมด้วยคณะอนุกรรมการผู้ทรงคุณวุฒิ เข้าร่วมฯ
โดยที่ประชุมได้รายงานการดำเนินการตามมติที่ประชุม ครั้งที่ ๑/๒๕๖๓ - ครั้งที่ ๓/๒๕๖๓ และรับทราบการดำเนินการตามแผนปฏิบัติการด้านการบริหารทรัพยากรบุคคลประจำปี พ.ศ. ๒๕๖๔ นอกจากนี้ที่ประชุมได้พิจารณาทบทวนแผนการปฏิบัติการด้านการบริหารทรัพยากรบุคคลกองทุนยุติธรรม ประจำปีงบประมาณ พ.ศ. ๒๕๖๓ - ๒๕๖๕ ตลอดจนร่างแผนการปฏิบัติการด้านการบริหารทรัพยากรบุคคลกองทุนยุติธรรม ประจำปีงบประมาณ พ.ศ. ๒๕๖๕ และได้พิจารณาวิธีการสรรหาบุคลากรที่รองรับความจำเป็นในการรักษาบุคลากร โดยการดำเนินการสรรหาพนักงานกองทุนยุติธรรม ตามความจำเป็นหรือความต้องการเฉพาะเจาะจง
วันอังคารที่ 12 กรกฎาคม 2565
ครม. ไฟเขียวปรับปรุง “พ.ร.บ.การอำนวยความสะดวกฯ ปี 58” หนุน ปชช. รับบริการจากภาครัฐ “เร็วขึ้น - ง่ายขึ้น - ถูกลง”
.....
ที่ประชุม ครม. (12 ก.ค. 65) เห็นชอบหลักการในการปรับปรุง พ.ร.บ.การอำนวยความสะดวกในการพิจารณาอนุญาตของทางราชการ พ.ศ. 2558 และแผนการเตรียมความพร้อมการขับเคลื่อนการดำเนินงานตามข้อเสนอการปรับปรุง พ.ร.บ.การอำนวยความสะดวกฯ ตามที่คณะกรรมการพัฒนาระบบราชการ (ก.พ.ร.) เสนอ
.
การปรับปรุงกฎหมายดังกล่าว จะช่วยสนับสนุนการเพิ่มขีดความสามารถในการแข่งขันของประเทศตามแนวทางของธนาคารโลกใน 3 ด้าน ประกอบด้วย
.
-การบริการที่รวดเร็วขึ้น (Faster) : ปรับเปลี่ยนการพิจารณาอนุญาตจากคณะกรรมการเป็น “หัวหน้าหน่วยงาน” ซึ่งจะทำให้สามารถลดเวลาการพิจารณาลงได้, นำระบบการอนุญาตหลัก (Super License) มาใช้ในการอนุญาต จะทำให้ผู้ประกอบการสามารถทำธุรกิจได้เร็วขึ้น เป็นต้น
.
-การบริการที่ง่ายขึ้น (Easier) : สามารถทดลองประกอบกิจการ “เป็นการชั่วคราว” ก่อนได้รับใบอนุญาตในกิจการที่มีความเสี่ยงต่ำ เช่น กิจการขายอาหารสัตว์ กิจการสปา, ขยายจำนวนใบอนุญาตที่สามารถดำเนินการ “ชำระค่าธรรมเนียม” แทนการต่ออายุใบอนุญาต เช่น ใบอนุญาตมัคคุเทศก์ ใบอนุญาตค้าโบราณวัตถุ เป็นต้น จะช่วยลดภาระค่าใช้จ่ายรวมของประชาชนในการติดต่อราชการราว 590 ล้านบาท/ปี
.
-การบริการที่ถูกลง (Cheaper) : ปรับเปลี่ยนระบบการอนุญาตเป็น “การจดแจ้ง” เพื่อลดระยะเวลาในการขออนุญาตในกิจการที่ไม่จำเป็นต้องมีการตรวจสอบ และปรับเปลี่ยนจากจดแจ้งเป็น “จดแจ้งออนไลน์” ได้ จะช่วยลดค่าเดินทางรวมของประชาชนประมาณ 6.6 ล้านบาท/ปี
.
ทั้งนี้ การปรับปรุง พ.ร.บ.การอำนวยความสะดวกฯ เป็นการดำเนินการตาม พ.ร.บ.หลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. 2562 มาตรา 34 ที่บัญญัติให้หน่วยงานของรัฐประเมินผลสัมฤทธิ์ของกฎหมายอย่างน้อยทุก 5 ปี บวกกับปัจจุบันสภาพเศรษฐกิจและสังคมมีการเปลี่ยนแปลง และอยู่ในช่วงการแพร่ระบาดของโรคโควิด-19 อีกด้วย
.
ดังนั้น ภาครัฐจำเป็นต้องปรับตัวให้ทันต่อการเปลี่ยนแปลง เพื่อรองรับการพัฒนาการให้บริการของภาครัฐที่จะช่วยสนับสนุนและยกระดับความสามารถในการแข่งขันของประเทศได้
#ไทยคู่ฟ้า #ร่วมต้านโควิด19
-------------------
วันพฤหัสบดีที่ 24 มิถุนายน 2564
สธ. รับมอบรถพยาบาล จาก บ.ฟอร์ด ประเทศไทย มูลค่ากว่า 12 ล้านบาท
กระทรวงสาธารณสุข รับมอบรถยนต์ดัดแปลงเป็นรถพยาบาล 10 คัน มูลค่ากว่า 12 ล้านบาท จากบริษัท ฟอร์ด ประเทศไทย จำกัด และบริษัท เอส.เอส.เอส. ออโตโมทีฟ อินดัสตรี จำกัด เพื่อสนับสนุนภารกิจในการปฏิบัติงานสถานการณ์โรคโควิด 19
วันนี้ (24 มิถุนายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต และคณะผู้บริหาร รับมอบรถยนต์กระบะดัดแปลงเป็นรถพยาบาล จำนวน 10 คัน มูลค่ารวม 12,580,000 บาท จากนายวิชิต ว่องวัฒนาการ กรรมการผู้จัดการบริษัท ฟอร์ด ประเทศไทย จำกัด และนายจักริศวร์ โลจนะโกสินทร์ ผู้จัดการทั่วไปบริษัท เอส.เอส.เอส. ออโตโมทีฟ อินดัสตรี จำกัด
นายอนุทินกล่าวว่า ในช่วงวิกฤตโควิด 19 ได้เห็นน้ำใจคนไทยว่าไม่เคยทอดทิ้งกัน มีการสนับสนุนช่วยเหลือบริจาคเงิน สิ่งของ อุปกรณ์และเวชภัณฑ์ทางการแพทย์มาโดยตลอด วันนี้ถือเป็นโอกาสดีที่กระทรวงสาธารณสุขได้รับมอบรถพยาบาล จำนวน 10 คันจากผู้จิตศรัทธา โดยการประสานงานของท่านรัฐมนตรีช่วยว่าการกระทรวงสาธารณสุข ขอขอบคุณ บริษัท ฟอร์ด ประเทศไทย จำกัด และบริษัท เอส.เอส.เอส. ออโตโมทีฟ อินดัสตรี จำกัด ได้เห็นถึงความสำคัญในการช่วยชีวิตผู้ป่วย เราซาบซึ้งในกุศลจิตที่ท่านได้นำนวัตกรรมดีๆ มามอบให้กับคนไทยและกระทรวงสาธารณสุข ซึ่งรถพยาบาลเป็นสิ่งที่มีความจำเป็นและสำคัญอย่างมากในการรับส่งต่อผู้ป่วยเข้าสู่ระบบการรักษาไปยังโรงพยาบาลที่เหมาะสมและทันท่วงที
“รถพยาบาล 10 คันที่ได้รับจะช่วยเสริมการปฏิบัติภารกิจการรับส่งต่อผู้ป่วยให้เป็นไปอย่างมีประสิทธิภาพ กระทรวงสาธารณสุขจะนำไปใช้ให้เกิดประโยชน์สูงสุดกับระบบการสาธารณสุขและประชาชน ทำให้เรามีขวัญและกำลังใจในการทำงาน ทุกวันนี้ หมอ แพทย์ บุคลากรสาธารณสุขได้ต่อสู้อย่างหนักและไม่เคยย่อท้อ เพราะเรามั่นใจว่า เรามีหน่วยงานทุกภาคส่วนคอยในการสนับสนุนอย่างต่อเนื่อง” อนุทินกล่าว
ทั้งนี้ รถพยาบาลที่ได้รับในวันนี้ เป็นรถขนาดเล็ก กะทัดรัด เพิ่มความคล่องตัวให้กับเจ้าหน้าที่ขณะช่วยชีวิตผู้ป่วย โครงสร้างมีความแข็งแรง ผนังภายในทุกด้านทำจากแผ่นไฟเบอร์กลาสคุณภาพสูงชนิดเดียวกับที่ใช้ในห้องไอซียูของโรงพยาบาลในยุโรปมีคุณสมบัติป้องกันแบคทีเรียตามมาตรฐานสากล และออกแบบอย่างเหมาะสม โดยเฉพาะการขนส่งผู้ป่วยโควิด 19 มีการแบ่งกั้นห้องคนขับและห้องพยาบาล แยกระบบเครื่องปรับอากาศไม่ให้อากาศไหลเวียนปนกัน ลดการแพร่กระจายเชื้อ ลดความเสี่ยงจากการปฏิบัติงานของเจ้าหน้าที่ ภายในรถมีเครื่องมือและอุปกรณ์ช่วยชีวิตที่ได้มาตรฐาน อาทิ ชุดช่วยหายใจ เครื่องวัดความดันโลหิต ชุดป้องกันกระดูกคอเคลื่อน ชุดเฝือกลม เป็นต้น โดยกระทรวงสาธารณสุขจะจัดส่งไปยังโรงพยาบาลทั้ง 10 แห่ง ตามที่ผู้บริจาคมีความประสงค์ คือ รพ.ราชวิถี, รพ.นพรัตน์ราชธานี กรมการแพทย์, รพ.ศรีธัญญา กรมสุขภาพจิต, รพ.สมุทรปราการ, รพ.พุทธโสธร จ.ฉะเชิงเทรา, รพ.ชลบุรี, รพ.พระปกเกล้า จ.จันทบุรี, รพ.ตราด, รพ.ระยอง และรพ.ปลวกแดง จ.ระยอง
******************************** 24 มิถุนายน 2564
วันพฤหัสบดีที่ 20 มกราคม 2565
นายกฯ รับทราบและขอบคุณหน่วยงานที่เกี่ยวข้องเร่งดำเนินการแก้ปัญหาวาดา พร้อมกำชับทุกหน่วยงานดำเนินการด้วยความรอบคอบไม่ให้กระทบต่อขวัญกำลังใจนักกีฬา และแฟนกีฬาชาวไทย
นายกฯ รับทราบและขอบคุณหน่วยงานที่เกี่ยวข้องเร่งดำเนินการแก้ปัญหาวาดา พร้อมกำชับทุกหน่วยงานดำเนินการด้วยความรอบคอบไม่ให้กระทบต่อขวัญกำลังใจนักกีฬา และแฟนกีฬาชาวไทย
นายธนกร วังบุญคงชนะ โฆษกประจำสำนักนายกรัฐมนตรี ระบุว่า นายกฯ รับทราบและขอบคุณทุกหน่วยงานที่เกี่ยวข้องเร่งดำเนินการแก้ปัญหากรณีองค์กรต่อต้านการใช้สารต้องห้ามโลก (World Anti-Doping Agency : WADA วาดา) ที่สั่งคาดโทษแบนทำให้ไม่สามารถใช้ธงชาติไทยในการแข่งขันกีฬาระดับนานาชาติ นั้น
วันที่ 20 มกราคม 2565 ภายหลัง พล.อ.ประยุทธ์ จันทร์โอชา นายกรัฐมนตรี ได้มอบหมายให้การกีฬาแห่งประเทศไทยเร่งประสานไปยังวาดา เพื่อชี้แจ้งว่าประเทศไทยได้แก้ไขปัญหาข้อกฎหมายเป็นที่เรียบร้อยแล้วเพื่อให้วาดา ได้ปลดล็อคมาตรการต่าง ๆ โดยไทยได้ดำเนินการเร่งแก้ไขปัญหาข้อกฎหมาย ตามที่ราชกิจจานุเบกษาได้เผยแพร่พระราชกำหนดแก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา พ.ศ. 2555 พ.ศ. 2564 หลังจากที่ได้ผ่านการอนุมัติจากคณะรัฐมนตรี โดยไทยจะได้สิทธิ์ในการเสนอตัวเป็นเจ้าภาพจัดการแข่งขันกีฬาระดับนานาชาติได้อีกครั้ง โดยขั้นต่อไปคือการดำเนินการ เพื่อให้ไทยกลับมาใช้ธงชาติไทยในการแข่งขันระดับนานาชาติ รวมทั้งได้รับสิทธิ์ในการทำหน้าที่ของบุคลากรกีฬาไทยในนามตัวแทนรัฐบาลไทยกับองค์กรกีฬาโลกกลับคืนมา
ขณะนี้ เป็นที่น่ายินดีว่า หน่วยงานที่เกี่ยวข้องของไทยได้รับการแจ้งกลับจากวาดา ว่าไทยได้ดำเนินการแก้ไขปฏิบัติตามกฎบัตรของวาดาแล้ว ซึ่งคาดว่าวาดาจะดำเนินการต่อไป ด้วยการนำประเด็นนี้เข้าที่ประชุมใหญ่วาดา ปลดประเทศไทยออกจาก "กลุ่มประเทศที่ไม่ปฏิบัติตามกฎของวาดา" ในเดือนกุมภาพันธ์ 2565 ซึ่งเมื่อปลดรายชื่อประเทศไทยแล้ว ไทยจะได้สิทธิ์ในการเสนอตัวเป็นเจ้าภาพจัดการแข่งขันกีฬาระดับนานาชาติได้อีกครั้ง
นายธนกรฯ กล่าวว่า นายกฯ และรัฐบาลมุ่งมั่นเร่งแก้ไขปัญหาให้ลุล่วงโดยเร็วที่สุด เพราะทราบดีว่าเป็นเรื่องละเอียดอ่อนต่อจิตใจของนักกีฬา และแฟนกีฬาชาวไทย พร้อมกำชับให้หน่วยงานที่เกี่ยวข้องตรวจสอบ ปรับปรุงกฎให้สอดคล้องกับกฎระเบียบระหว่างประเทศ รวมทั้งประสานงานกับหน่วยงานระหว่างประเทศอย่างสม่ำเสมอ เพื่อไม่ให้ส่งผลกระทบต่อขวัญกำลังใจของนักกีฬาไทย เศรษฐกิจ ภาพลักษณ์ของประเทศ ผู้เกี่ยวข้องทุกฝ่าย รวมทั้งแฟนกีฬาชาวไทย ทั้งนี้ รัฐบาลพร้อมสนับสนุนนักกีฬาไทยในการแข่งขันมหกรรมกีฬาสำคัญอย่างเต็มที่ โดยเฉพาะอย่างยิ่งในระหว่างวันที่ 12-23 พฤษภาคมนี้ ที่ทัพนักกีฬาไทยจะเข้าร่วมการแข่งขันกีฬาซีเกมส์ ครั้งที่ 31